I Norge har ordet blitt brukt om to kirkelige handlinger: Alterboken av 1920 beskriver et ritual for kirkelig velsignelse av et borgerlig stiftet ekteskap. Seremonien har ingen rettslige virkninger. Dette ritualet ble blant annet tatt i bruk under annen verdenskrig, da prester ikke kunne utføre vigsler. Signing er også betegnelsen på en seremoni hvor monarken får en velsignelse av kirken i begynnelsen av sin regjeringstid. Kong Olav V gjennomgikk en signing i Nidarosdomen 1958, og seremonien ble gjentatt da kong Harald V og dronning Sonja ble signet samme sted 23. juni 1991. Seremonien er ikke lovfestet.